open-index/open-wikipedia-markdown huggingface dataset:
Daniil Move

**Dаniil Jurjevitš Move** (, s. 11. joulukuuta 1985 Moskova) on venäläinen autourheilija, joka kilpailee tällä hetkellä World Series by Renault -sarjassa.

## Ura

Moven sijoituttua toiseksi venäläisessä Formula Rus -sarjassa, hän lähti 3000 Pro Series -sarjaan. Siellä hän ei saanut kauden aikana yhtään pistettä, ja siirtyi F3000 International Masters -sarjaan. Siellä hän sijoittui yhden kerran palkintopallille, mutta hän keräsi kauden aikana vain 11 pistettä ja jäi sarjassa sijalle 16.

Kaudella 2007 Move kilpaili sekä World Series by Renault -sarjassa että myös International Formula Master -sarjassa. International Formula Master -sarjassa hän sai kauden aikana 8 pistettä ja sijoittui sijalle 18. World Series by Renault -sarjassa hän jäi pisteittä.

Kaudella 2008 Move kilpailee ainoastaan World Series by Renault -sarjassa. Hän on kerännyt Silverstonen osakilpailujen jälkeen 6 pistettä ja on sijalla 21.

## Lähteet
* Driver database: Daniil Move 

## Aiheesta muualla
* Daniil Moven viralliset kotisivut  ,
Hangö IK

**Hangö IK** eli **Hangö Idrottsklubb** on vuonna 1903 perustettu hankolainen urheiluseura. Seuran lajeja ovat olleet vuosien varrella muun muassa käsipallo, hiihto, voimistelu, pyöräily, nyrkkeily, yleisurheilu ja tennis. 

## Jalkapallo
Parasta menestys on ollut jalkapallossa, jossa seura on pelannut kauden 1962 SM-sarjassa ja 19 kautta ykkösdivisioonassa. Joukkue karsi kaudella 1996 paikasta Veikkausliigaan HJK:ta vastaan, mutta hävisi kaksiosaisen karsinnan yhteismaalein 2–1. HIK pelasi 1.divisioonassa vuoteen 2001 asti, jonka jälkeen se joutui luopumaan sarjapaikastaan taloudellisista syistä ja tiputtautui kolmoseen. Kaudella 2016 seura putosi Kolmosesta Uudenmaan Neloseen. 

## Käsipallo

Käsipallossa miesten puolella HC HIK pelasi 1990-luvulla neljä kautta käsipallon SM-sarjassa. HC HIK nousi vuonna 2017 ykkösdivisioonasta takaisin käsipallon miesten pääsarjaan. HC HIK pelasi pääsarjassa kaksi kautta sijoittuen molemmilla kausilla kymmenenneksi eli viimeiseksi.

## Yleisurheilu

## Lähteet
Opolja

**Opolja** () on maalaiskunta ja sen keskuskylä Leningradin alueen Jaaman piirissä Venäjällä. Se sijaitsee 12,5 kilometriä Jaamasta koilliseen. Kunnassa on 2&nbsp;800 ja kylässä 1&nbsp;000 asukasta.

## Maantiede
Opoljan kunnan pinta-ala on 226,7 neliökilometriä. Se rajoittuu etelässä Jaaman piirin Pustoperän, lounaassa Jaaman, luoteessa Suuren-Lutskan, pohjoisessa Kattilan ja koillisessa Ahokylän kuntiin sekä idässä Leningradin alueen Volossovan piiriin.

Kunta sijaitsee Inkerin ylängöllä. Se on pinnanmuodostukseltaan kumpuilevaa tasankoa. Seudulla esiintyy karsti-ilmiöitä. Vesistöistä huomattavin on Solkanjoki. Kunnassa sijaitseva kalkkikiviesiintymä on Leningradin alueen suurin. Muita hyötykaivannaisia ovat savi, öljyliuske ja turve.

## Asutus
Opoljan kuntaan kuuluu 22 asutuskeskusta. Kyliä ovat Jamskovitsa, Kerstova, Kikkeritsa, Killi, Korkka (ven. *Gorki*), Kuurla (*Gurlevo*), Kuutta, Litesno (*Litizno*), Läylikkä, Mali tai Malli (*Kommunar*), Novasolkka, Novesi eli Uusikylä, Opolja, Prömpeli, Raakovitsa (*Ragovitsy*), Saappola, Sakkala (*Sakkalo*), Skulmanni, Tikanpesä ja Valja. Muita asutuksia ovat Hovinkylän taajama ja Tikanpesän rautatieasema.

Kunnassa sijaitsee yhdeksän puutarhapalsta-aluetta. Kesäasukkaiden määräksi arvioidaan 1&nbsp;000–1&nbsp;200 henkeä.

## Historia
Opolja mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Se oli tuolloin samannimisen Jaaman läänissä sijainneen pogostan keskus. Alue on vanhaa inkerinsuomalaisten asuinseutua. Heidän lisäkseen siellä on asunut venäläisiä ja virolaisia sekä Kerstovan ja Kikkeritsan kylissä vatjalaisia. Luterilaiset kuuluivat Novasolkan seurakuntaan, jolla oli kirkko samannimisessä kylässä. Venäjän keisarikunnan hallintorakenteen puitteissa Opolja kuului Pietarin kuvernementin Jaaman kihlakuntaan. 

## Liikenne, talous ja palvelut
Opoljan kautta kulkee Pietarista Viron rajalle johtava valtatie M-11 Narva, josta haarautuvat maantiet Hatsinaan ja Laukaansuun satamaan. Kylästä on linja-autoyhteydet Jaamaan ja Pietariin.

Kunnan läpi kulkee Veimarin, Kattilan ja Laukaansuun välinen rautatie, jolla on Kerstovan asema. Radalla ei ole henkilöliikennettä.

Paikallisia elinkeinoja ovat maatalous, palvelut ja teollisuus. Opoljan maatalousyritys tuottaa maitoa, lihaa ja perunaa. Hovinkylässä toimii Nordkalkin kalkkitehdas.

Keskuskylän palveluihin kuuluvat lastentarha, peruskoulu, kerhotalo, kirjasto ja lääkintäasema. Eräitä julkisia palveluja on myös Hovinkylässä.

## Nähtävyydet
Opoljan nähtävyyksiä ovat Luigi Ruscan piirustusten mukaan rakennettu postiasema (1806–1807) ja Ivan Bulanovin suunnittelema, tyyliltään ”venäläis-bysanttilainen” Ristin ylentämisen kirkko (1874–1883).

## Lähteet
* 

### Viitteet

## Aiheesta muualla
* Opoljan kunnan sivusto 
* Opolja Leningradin alueen kulttuuri -tietosanakirjassa
Derek Morris

**Derek Morris** (s. 24. elokuuta 1978 Edmonton, Alberta, Kanada) on kanadalainen entinen jääkiekkoilija ja maailmanmestari.

## Ura
### Seurajoukkueissa
Morris siirtyi WHL-juniorisarjan Regina Patsiin kaudeksi 1995–1996. Hän pelasi Reginassa kaksi kautta. Vuonna 1996 Calgary Flames varasi Morrisin NHL:ään. Morris pelasi ensimmäiset ammattilaisottelunsa WHL-kauden 1996–1997 jälkeen, kun hän pelasi loppukauden Calgaryn farmijoukkueessa AHL:n Saint John Flamesissa.

Kaudella 1997–1998 Morris pelasi tulokaskautensa NHL:ssä ja vakiinnutti heti paikkansa Calgaryn puolustuksessa. Hän teki kauden aikana 29 pistettä ja hänet valittiin tulokkaiden tähdistökentälliseen kauden päätteeksi. Morris oli Calgaryn johtavia puolustajia seuraavien kausien ajan. Morris joutui sopimuserimielisyyksiin Calgaryn kanssa kauden 1999–2000 jälkeen. Hän teki kolmen vuoden jatkosopimuksen Calgaryn kanssa vasta joulukuussa 2000 kauden 2000–2001 jo alettua. Calgary lähetti Morrisin sopimuksen jälkeen Saint Johniin lyhyelle kuntotuskomennukselle. Hän pelasi lopulta kolme ottelua Saint Johnissa ja loppukauden aikana 51 ottelua Calgaryssä.

Calgaryssä Morris pelasi yhteensä viisi kautta. Lokakuussa 2002 hän siirtyi merkittävässä kaupassa Colorado Avalancheen Dean McAmmondin ja Jeff Shantzin kanssa. Calgary sai Coloradolta tähtisentti Chris Druryn ja Stéphane Yellen. Ensimmäinen Colorado-kausi oli Morrisilta loistava, sillä hän pelasi tehokkaasti ja teki piste-ennätyksensä, 11+37. Seuraava kausi oli kuitenkin Morrisille vaikea, eikä hän pelannut enää yhtä varmasti. Colorado kauppasi hänet lopulta siirtoajan viimeisenä päivänä Keith Ballardin kanssa Phoenix Coyotesiin, josta Colorado sai Chris Grattonin, Ossi Väänäsen ja toisen kierroksen varausoikeuden.

Kaudella 2005–2006 Morris kärsi nilkkavammasta ja oli kaksi kuukautta sivussa peleistä vuoden 2006 alussa. Hän teki kuitenkin Phoenixin kanssa kolmen vuoden jatkosopimuksen maaliskuussa 2006. Phoenixissa Morris pelasi kauteen 2008–2009. Hänet kaupattiin siirtoajan lopulla New York Rangersiin vaihdossa Dmitri Kalininiin, Petr Průchaan ja Nigel Dawesiin. Morris teki 25. heinäkuuta 2009 yksivuotisen sopimuksen Boston Bruinsin kanssa. Hän ei pelannut koko kautta 2009–2010 Bostonissa, vaan hänet kaupattiin takaisin Phoenixiin maaliskuussa 2010 vaihdossa neljännen kierroksen varausoikeuteen .

### Maajoukkueessa
Morris edusti ensimmäisen kerran Kanadaa arvoturnauksessa Norjassa 1999. Toisen kerran Morris pelasi MM-tasolla Saksassa 2001. Morris oli mukana myös MM-kilpailuissa 2004, jolloin Kanada voitti kultaa. Morris teki yhdeksessä ottelussa tehot 0+5.

## Lähteet

## Aiheesta muualla
* 
* Morrisin profiili NHL:n sivuilla
Helmi Vihne

**Helmi Matilda Tyyni Maria Vihne** (sukunimi aik. **Wilén**; 24. maaliskuuta 1898 Hartola &ndash; 16. syyskuuta 1966 Helsinki) oli suomalainen toimittaja ja kirjailija. Hän käytti myös nimimerkkiä *Helmi Avarto*.

Pienviljelijäperheeseen syntynyt Vihne kävi kansakoulun ja opiskeli sanomalehtialaa aluksi Työväen Akatemiassa 1924-1925 ja sitten Yhteiskunnallisessa korkeakoulussa. Hän työskenteli Työväen Arkiston virkailijana ja Suomen Sosialidemokraatin toimittajana.

Helmi Vihneen maaseudun sosiaalisiin ja yhteiskunnllisiin epäkohtiin pureutuneen romaanin *Syvälle syihin* (1938) tapahtumapaikkana oli Kirkkolan kartano Hartolassa. Kirja on omakustanne, josta otettiin 200 kappaleen painos. Aleksanteri Ahola-Valon kertoman mukaan suuri osa painoksesta tuhoutui tulipalossa. Ahola-Valon grafiikantöitä kirjassa on kolme kappaletta. 

## Teoksia
* *Syvälle syihin: osa 1*, romaani, kuvittanut linoin Ahola-Valo.   Tekijä, Helsinki 1938 (nimellä *Helmi Vihne*)
* *Onko Suomen kansa urheilijakansa*.   Tekijä, Helsinki 1952  (nimellä *Helmi Avarto*)

## Lähteet
* Suomen kirjailijat tietokanta 
* Päijäthämäläisiä kirjailijoita - Helmi Vihne 
* Hartolan kirjailijat
Venäjän aluejako

Venäjän federaatio () on liittovaltio,  joka koostuu 83 itsehallinnollisesta osasta, **federaatiosubjektista** eli **liittovaltiosubjektista** (). Niitä on kuudella tasolla: tasavallat, autonomiset piirikunnat, alueet, aluepiirit, autonominen alue ja liittokaupungit. Nämä eroavat toisistaan itsehallinnon asteen suhteen, mutta kaikilla on kuitenkin kaksi edustajaa Venäjän parlamentin eli liittokokouksen ylähuoneessa, federaationeuvostossa. 

Liittovaltiosubjekteja laajempia aluejaon yksiköitä ovat **federaatiopiirit** (), joita on kahdeksan. Nämä eivät ole itsehallinnollisia yksiköitä, vaan keskushallinnon tapa organisoida toimintaansa valtakunnan eri osissa.

## Federaatiosubjektit
Laajin itsehallinto on tasavalloilla. Niin tasavaltojen kuin autonomisten piirikuntien luonteeseen on alun perin kuulunut toimiminen jonkin tai joidenkin vähemmistökansallisuuksien itsehallintoyksikkönä. Jotkin federaatiosubjektit ovat hallinnollisesti sisäkkäisiä: jokin tai jotkin subjektit voivat sisältyä toiseen subjektiin, vaikka ovatkin samalla itsenäisiä subjekteja.

Alueiden lukumäärä muuttuu ajoittain muun muassa siksi, että subjekteja yhdistetään ja alueista tulee aluepiirejä.

### Tasavallat

### Autonomiset piirikunnat

# 

### Alueet

### Aluepiirit

### Autonominen alue

### [[liittovaltiokaupunki|Liittovaltiokaupungit]]
 

  
 

## Federaatiopiirit

Federaatiosubjekteja laajempia aluejaon yksikköjä ovat *federaatiopiirit* (), joita on kahdeksan. Ne eivät ole itsehallinnollisia, vaan toimivat Venäjän presidentinhallinnon alaisina toimistoina. Federaatiopiiriä johtaa Venäjän presidentin nimittämä täysivaltainen edustaja, jonka tehtävä on valvoa federaation elinten toimintaa ja sen lakien toimeenpanoa piirissä sijaitsevissa subjekteissa.

## Talousalueet

Taloudellisia ja tilastointitoimintoja varten subjektit on myös ryhmitelty 12 talousalueeseen.

## Lähteet

## Aiheesta muualla
* Глава 3. Федеративное устройство Конституция Российской Федерации, Гарант-Интернет
Tyyne Pyrhönen

**Tyyne Martta Pyrhönen** (4. tammikuuta 1908 Valkeala &ndash; 23. joulukuuta 1964 Mikkeli) oli suomalainen opettaja ja kirjailija. Hän käytti nimimerkkiä *Tyyne Häkkinen*.

Pyrhönen kävi Työväen Akatemian 1924-1925 ja valmistui sitten vuonna 1930 kansakoulunopettajaksi Heinolan seminaarista. Hän toimi opettajana Anttolan Pitkälahden koulussa 1930-1949 ja Hartolan Rusin koulussa 1950-1953. 

## Teoksia
* *Mäkimyllyn kaunis Marjaana*, romaani.   WSOY 1938
* *Kaltoin kasvatettu*, romaani.   Kansankulttuuri 1962 (nimimerkillä *Tyyne Häkkinen*)
* *Ei sikaa säkissä*, näytelmä.  1963
* *Yllätysten kesä*, nuortenkirja.   Valistus 1965

## Lähteet
* Suomen kirjailijat tietokanta 
* Päijäthämäläisiä kirjailijoita - Tyyne Pyrhönen 
* Hartolan kirjailijat
Kummituskievari

**Kummituskievari** on Lasse Pöystin ohjaama elokuva vuodelta 1954. Jännitys-romantiikka-linjalla liikkuvan komedian on käsikirjoittanut Kaarlo Nuorvala, kuvannut Esko Töyri ja tuottanut Mauno Mäkelä.

Kahdessa viikossa alkuvuodesta 1954 kuvattua elokuvaa on luonnehdittu liukuhihnatekeleeksi. Sen teolla saatiin studiolle käyttöä kahden tuotannon välissä.

## Juoni
Tukkilaisveljekset (Tapio Rautavaara ja Arto Mäkelä) saapuvat metsätyöporukan mukana kievariin, jossa on piilotettuna kymmenen vuotta aiemmin tapahtuneen pankkiryöstön rahat. Miesten isää pidettiin kuolemaansa asti syyllisenä ryöstöön, pojat haluavat puhdistaa hänen maineensa. Oikean konnan kaksi kaveria (Uljas Kandolin ja Kauko Laurikainen) ovat etsimässä kätköä aiheuttaen kummittelumelua. Taloon tulee myös naurettava kaupunkilainen elokuvaohjaaja, joka vastaa yhdysvaltalaisen elokuvan comic relief -hahmoa. Rautavaaran hahmo rakastuu nuoreen naiseen (Tuija Halonen). Talon emäntää tavoittelee kaksi metsämiestä. Veljesten pikkuveli on Viisikko-mainen poikaviikari, joka toimii varsinaisena salaisuuden selvittäjänä. Konnat saavat lopussa yliotteen, mutta rahat ovat vanhentuneita. Lopulta oikeus voittaa.

## Näyttelijät

## Lähteet

## Aiheesta muualla
*
Warwick Brown

**Warwick Brown** (s. 24. joulukuuta 1949 Sydney, Australia) on entinen australialainen Formula 1 -kuljettaja.

Brown osallistui yhteen Formula 1 -kilpailuun 10. lokakuuta 1976. Hän ajoi Williams-Wolfia Yhdysvaltain GP:ssä 1976 ja sijoittui 14. sijalle.Brown lähti lähtöruudusta 23.

Brown onnistui paremmin Tasman Seriesissä, jonka hän voitti vuonna 1975, ajaessaan Lola T332 Chevrolet -autoa. Hän voitti myös Rothmans International Seriesin Australiassa vuosina 1977 ja 1978 ajaessaan VDS Teamin autoa.

## Lähteet
Pustoperä

**Pustoperä** () on maalaiskunta ja sen keskuskylä Leningradin alueen Jaaman piirissä Venäjällä. Se sijaitsee 22 kilometriä Jaamasta kaakkoon. Kunnassa on 2&nbsp;300 asukasta ja kylässä 1&nbsp;300 (vuonna 2018).

## Maantiede ja asutus
Pustoperän kunnan pinta-ala on 514,18 neliökilometriä. Se rajoittuu pohjoisessa Jaaman piirin Opoljan ja lännessä Jaaman ja Suuren-Lutskan kuntiin, idässä Volossovan piirin Kolositsan, Pessetan ja Sabskin kuntiin sekä etelässä Slantsyn piirin Staropoljen, Vyskatkan ja Tšernovskojen kuntiin. Pinta-alasta 67,6 % on metsää, 30,3 maatalousmaata ja teollisuusaluetta ja 1,5 % asuinaluetta.

Pinnanmuodostusta leimaavat kukkulat ja harjut sekä kumpuileva tasanko. Suurimmat vesistöt ovat Laukaanjoki ja sen sivujoki Rievitsä (ven. *Hrevitsa*). Hyötykaivannaisiin kuuluvat turve, kalkkikivi, kipsi, liitu ja hiekka.

Kuntaan kuuluu 18 asutuskeskusta: Immanitsa (ven. *Imenitsy*), Ivanskoin taajama (*Ivanovskoje*), Jyrki (*Jurki*), Klenna (*Kljonno*), Klennan rautatieasema, Korppova (*Korpovo*), Kriušin rautatieasema, Manelia (*Manuilovo*), Mustapää (*Onstopel*), Netoplitsa (*Nedoblitsy*), Pieni-Pustoperä (*Malaja Pustomerža*), Poretšje, Pustoperä (*Bolšaja Pustomerža*), Sredneje Selo, Sääkylä (*Sjaglo*), Torma, Veimarin rautatieasema (*Veimarn*) ja Vetki.

## Historia
Kunnan pohjoisosa on vanhaa inkerinsuomalaisten asuinseutua. Heidän lisäkseen seudulla on asunut venäläisiä ja virolaisia. Luterilaiset kuuluivat ennen Novasolkan seurakuntaan. Nykyään asukkaat ovat etupäässä venäläisiä.

## Liikenne, talous ja palvelut
Kunnan läpi kulkevat Hatsinan ja Opoljan, Tolmatšovon ja Narvan valtatien sekä Gostitsyn ja Pustoperän väliset maantiet. Kylistä on linja-autoyhteydet Jaamaan ja Volossovaan. Veimarin aseman kautta kulkee Namkun, Hatsinan ja Ivangorodin välinen rautatie, josta haarautuvat radat Outovaan sekä Kattilan kautta Vääskylään. Rautateillä on henkilöliikennettä Pietariin, Jaamaan, Ivangorodiin ja Slantsyyn.

Seudun pääelinkeino on maatalous. Suurimmat yritykset ovat maidon tuotantoon erikoistunut Agro-Baltin karjatila ja Neiman lihanjalostuslaitos. Kunnassa toimii 21 yksityistä maatilaa. Laukaanjoella Poretšjessa on kalankasvattamo. Muita työnantajia ovat erilaiset julkiset ja yksityiset palvelut. Niihin kuuluvat lastentarha, keskikoulu, kulttuuri- ja vapaa-ajankeskus kirjastoineen, lääkintäasema, posti, pankki ja joukko kauppoja.

## Matkailu ja nähtävyydet
Kunnassa ei juurikaan ole matkailupalveluja. Klennassa toimii metsästys- ja kalastusmaja. Historiallisia kohteita ovat Gryzlovan kartano Pustoperässä, Johannes Kastajan kirkko Ivanskoissa sekä Nordin kartano ja Pyhän Georgioksen tsasouna Maneliassa.

## Lähteet
* 

### Viitteet

## Aiheesta muualla
* Pustoperän kunnan sivusto 
* Pustoperän kunta Jaaman piirin sivustolla
K. V. Piilonen

**Kalle Valdemar (K. V.) Piilonen** () oli suomalainen toimittaja ja kirjailija. Hän käytti nimimerkkiä *Wille*.

Piilosen vanhemmat olivat uittotyönjohtaja Ville Piilonen ja Anna-Sohvia (Sofia) Salminen. Hän kävi kansakoulun ja työskenteli sitten rautateillä asemamiehenä ja asemanhoitajana 1902–1913. Hän oli sitten konttoristina, Äänekosken Saha Oy:n toimitusjohtajana, elintarvetoimiston sihteerinä ja kaupallisten asiain hoitajana. Piilonen siirtyi sanomalehtialalle ja oli vuosina 1919–1920 Saarijärven Paavo-lehden toimittajana ja taloudenhoitajana Jyväskylässä. Piilonen toimi Yhteishyvä-lehden avustajana 1921–1924 ja samalla SOK:n piirineuvojana ja tilintarkastajana Viipurissa. Hän oli Lalli-lehden taloudenhoitajana 1924–1925 sekä Iisalmen Sanomien päätoimittajana ja taloudenhoitajana 1926–1927.

## Teoksia
* *Lakko*, romaani. WSOY 1916
* *Palkka*, romaani. Gummerus 1917
* *Maan kiroissa: romaani nälkävuosilta*. Otava 1920
* *Iisalmen osuuskauppa r.l. 25 vuotta : historiikkia, poimintoja 25-vuotistaipaleelta*. Iisalmen osuuskauppa 1932
* *Iisalmi osuustoimintapitäjänä*. Pellervo-seura, Helsinki 1934

## Lähteet
* Suomen kirjailijat tietokanta 
* Pohjoissavolaisen kaunokirjallisuuden bibliografia: K. V. Piilonen 
* Iisalmelaisia kirjailijoita: K. V. Piilonen

## Viitteet
Ölands södra grund

**Ölands södra grund** (tai **Ölandsrev**) on karikko ja tälle vuonna 1951 rakennettu samanniminen, väriltään puna-musta pohjamajakka Itämeressä. Majakka sijaitsee 13&nbsp;merimailin päässä kaakkoon Långe Janin majakasta, joka sijaitsee Öölannin saaren eteläosassa, Ölands södra uddessa. Majakkarakennus on 33,2&nbsp;metriä merenpinnan yläpuolella. Majakan valo kantaa 40&nbsp;kilometriä. Karikosta varoittamisen lisäksi Ölands södra grundin majakka on tärkeä liikenteenjakaja.

## Lähteet

## Aiheesta muualla
*Fyrar på Öland
Rollin 30's

**Rollin 30s** on Crips-jengi, joka aloitti nimellä Harlem Godfathers Jefferson Parkin alueella eteläisessä Los Angelesissa, Kaliforniassa. Jengi perustettiin 1970-luvun keskivaiheilla, ja he hallitsevat toiseksi suurinta aluetta Los Angelesissa. Vain Eight-Tray Gangster Cripsin alue on suurempi. Heidän alueensa on Jeffersonin, King Blvd:in, Crenshawin ja Normandien keskellä, ja sen pinta-ala on 2,04 neliökilometriä. 1970-luvun lopun jälkeen jengi on ollut sodassa Rollin 20s Bloodsin kanssa. Toiseksi suurin sota heillä on Black P Stonesin kanssa. Heillä oli myös sota Rollin 40s Cripsin kanssa vuosina 1996–2006.

Rollin 30s jengillä on Cripsien parissa useita sisar-settejä, joiden nimet ovat vastaavia numeroinnin vain muuttuessa (Rollin 20s, Rollin 60s, Rollin 80s jne). Jengin nimessä oleva kymmennumero tulee kadun numerosta, jota he "hallinnoivat".

He ovat myös kuuluisia siitä, että räppäri Ice-T kuului jengiin nuorempana, tosin hän on myöhemmin jättänyt jengielämän.

## Lähteet

** Kody Scott: Monster - Crips-jengiläisen muistelmat, Desura 2000, 
** Streetgangs.com
Pertti Sahlberg

**Pertti ”Pertsa” Sahlberg** on suomalainen entinen kilpa-aerobikkaaja. Hän voitti muun muassa vuonna 2000 yhdessä silloisen vaimonsa Marin kanssa aerobicin maailmanmestaruuden ja euroopanmestaruuden. He sijoittuivat vuoden 2001 World Seriesin finaalissa sijalle 8. 

Koulutukseltaan Sahlberg on liikunnanopettaja. Hän toimii perusopetuksen liikunnanopettajana Kerttulin lukiossa ja perusasteen koordinattorina Turun seudun urheiluakatemiassa. Aiemmin Sahlberg on työskennellyt Turun Lyseossa yläkoulun ja lukion liikunnan ja terveystiedon opettajana.

## Lähteet
Taidemuseo

**Taidemuseo** on kuvataiteen esittelyyn tarkoitettu rakennus tai tila. Taidemuseo voi olla yksityisessä tai julkisessa omistuksessa. Erona taidegalleriaan on se, että taidemuseoilla on taidekokoelma, usein myös taidehistoriallista henkilökuntaa ja tutkimustoimintaa. 

Taidemuseoiden yksi tehtävä on lisätä ihmisten taiteen tuntemusta. Museot voivat esitellä eri aikakausien taideteoksia tai erikoistua tiettyyn aikakauteen. Taidemuseot järjestävät myös yksittäisten taiteilijoiden taidenäyttelyitä ja teemanäyttelyitä. Ne voivat keskittyä yhden tai useamman taiteilijan teoksiin, kuten Musée Rodin, tai muuten rajatumpaan alaan taidetta, kuten National Portrait Gallery.

## Taidemuseoita

### Suomessa
:*Katso myös [[Suomen_museot#Taidemuseot|Suomen taidemuseot]]*

#### Helsinki
*Amos Andersonin taidemuseo
*Didrichsenin taidemuseo
*Helsingin taidemuseo HAM 
*Kansallisgalleria
** Ateneumin taidemuseo
**Kiasma 
**Sinebrychoffin taidemuseo 
*Suomen valokuvataiteen museo
*Villa Gyllenberg

#### Muu maa
*Aboa Vetus & Ars Nova, Turku
*Aineen taidemuseo, Tornio
*Emil Cedercreutzin museo, Harjavalta
*Espoon modernin taiteen museo Emma
*Gallen-Kallelan museo Tarvaspää, Espoo 
*Halosenniemi, Tuusula
*Hiekan taidemuseo, Tampere
*Hyvinkään taidemuseo
*Hämeenlinnan taidemuseo
*Imatran taidemuseo
*Joensuun taidemuseo
*Jyväskylän taidemuseo 
*Järvenpään taidemuseo
*K. H. Renlundin museo, Kokkola
*Kajaanin taidemuseo
*Kalela, Ruovesi 
*Kemin taidemuseo 
*Keravan taidemuseo
*Keuruun museo 
*Kuopion taidemuseo
*Lahden taidemuseo
*Lappeenrannan taidemuseo
*Lönnströmin taidemuseo, Rauma
*Mikkelin taidemuseo
*Muumimuseo, Tampere
*Nelimarkka-museo, Alajärvi
*Orimattilan taidemuseo
*Oulun taidemuseo
*Porin taidemuseo
*Rauman taidemuseo 
*Retretti, Punkaharju
*Riihimäen taidemuseo 
*Rovaniemen taidemuseo
*Saarijärven museo
*Salon taidemuseo Veturitalli
*Sara Hildénin taidemuseo, Tampere
*Serlachius-museo Gösta, Mänttä-Vilppula 
*Tampereen taidemuseo
*Tikanojan taidekoti, Vaasa
*Turun taidemuseo
*Vantaan taidemuseo Artsi
*Visavuori, Valkeakoski
*Wäinö Aaltosen museo, Turku

### Muualla
* Eremitaaši, Pietari
* Guggenheim-museo, Bilbao
* Louvre, Pariisi
* Metropolitan Museum of Art, New York
* Moderna museet, Tukholma
* Musée d’Orsay, Pariisi
* Museo del Prado, Madrid
* Museum of Modern Art (MoMA), New York
* National Gallery, Lontoo
* National Gallery of Scotland, Edinburgh
* Pompidou-keskus, Pariisi
* Rijksmuseum, Amsterdam
* Saatchi Gallery, Lontoo
* Solomon R. Guggenheim -museo, New York
* Tate Britain ja Tate Modern, Lontoo
* Uffizi, Firenze
* Venäläisen taiteen museo, Pietari
* Viron taidemuseo ja Kumu, Tallinna

## Katso myös
*Glyptoteekki
*Pinakoteekki
Tatjana Moisejeva

**Tatjana Jurjevna Moisejeva** (, s. 7. syyskuuta 1981 Hanti-Mansijsk, Venäjän SFNT) on venäläinen ampumahiihtäjä, joka on kilpaillut maailmancup-tasolla kaudesta 2002–2003 lähtien.

Moisejeva hiihti avausosuuden Venäjän viestijoukkueessa, joka saavutti Hanti-Mansijskin juniorien MM-kilpailuissa 2001 kultaa ennen Tšekkiä ja Saksaa. Hän saavutti lisäksi normaalimatkalta niin ikään mestaruuden. Aikuisten arvokilpailuissa hän debytoi Anterselvan MM-kisoissa 2007 sijoittuen yhteislähdössä yhdenneksitoista. Östersundissa 2008 hän sijoittui viestissä neljänneksi ja normaalimatkalla viidenneksi. Lisäksi hän oli yhteislähdössä yhdeksästoista.

Maailmancupissa Moisejeva on saavuttanut neljä palkintosijaa (kauden 2007–2008 jälkeen). Ensimmäisen niistä hän saavutti oltuaan toinen Pokljukan sprinttikisassa 17. tammikuuta 2007.

## Maailmancupin palkintosijat
* Kausi 2006–2007: Pokljuka sprintissä ja takaa-ajossa toinen
* Kausi 2007–2008: Kontiolahti normaalimatkalla toinen, Oberhof yhteislähdössä kolmas

## Lähteet
*
Aino Voipio

**Aino Voipio** (sukunimi vuoteen 1901 **Åkerman**; ) oli suomalainen opettaja, kansanopiston johtaja ja kirjailija. 

Voipio toimi 1907–1915 Länsi-Suomen kansanopiston johtajana Huittisissa ja 1920–1928 Itä-Hämeen kansanopiston johtajana Hartolassa. Hän oli Järvenpään kotitalousopettajaopiston ensimmäinen johtaja 1929–1950. Voipio sai kouluneuvoksen arvon 1943.

Voipio kirjoitti sanat Aksel Törnuddin säveltämään ”Satakunnan lauluun”, joka tehtiin alun perin Länsi-Suomen kansanopiston 20-vuotisjuhliin juhannuspäivänä 1912. Voipio sanoitti myös ”Itä-Hämeen laulun”. Länsi-Suomen kansanopiston pihassa on Voipion muistomerkki, jonka on tehnyt Olavi Koskinen vuonna 1987.

## Teoksia
* *Kultainen aika: tarinoita pienten maailmasta*. Otava 1911
* *Kansanopistolaisia: 3-näytöksinen näytelmä*. Otava 1913
* *Aino: 3:osainen laulu- ja lausuntokuvaelma*, laulut säveltänyt Aarni Voipio. Edistysseurojen kustannus, Helsinki 1920
* *Kesäjuttuja ja joulusatuja*. Edistysseurojen kustannus, Helsinki 1921
* *Purjehdusmatka: 1-näytöksinen huvinäytelmä*. WSOY 1922
* *Kansanopistolauluja: Tanskan kansanopiston laulukirjasta suomentanut Aino Voipio*, Kansanopiston laulukirjan liitevihko. Otava 1927
* *Veden voima: yksinäytöksinen näytelmä*. Tekijä, Helsinki 1927
* *Grundtvigin nuorisonkasvatusaatteesta*. Otava 1929
* *Kodin kasvatustyöstä: Edellinen osa: (Varhaisempi lapsuus)*. WSOY 1932, 2. painos 1938, 3. painos 1942
* *Kodin kasvatustyöstä: Jälkimmäinen osa*. WSOY 1933, 2. painos 1939
* *Lapsen sielunelämän kehitysvaiheet*. WSOY 1938
* *Suloinen sanoma: lasten hiljaisia hetkiä varten*. WSOY 1938
* *Kotisivistyksen alkeita*. Maataloudellinen kotitalousopetusseura, Helsinki 1940
* *Kotisivistyksestä*. Maataloudellinen kotitalousopetusseura, Helsinki 1944
* *Unennäkijä*. Kuva ja sana, Helsinki 1947
* *Keväthalla: romaani 1820-luvulta*. Otava 1952
* *Rajamaan pappi: Historiallinen romaani Mäntyharjun pappilasta 1742-73*. WSOY 1967

## Lähteet
* Suomen kirjailijat tietokanta 
* Hartolan kirjailijat 
* Satakunnan laulu 

### Viitteet
Jay Chamberlain

**Jay Chamberlain** (29. joulukuuta 1925 Los Angeles, Kalifornia - 1. elokuuta, 2001) oli yhdysvaltalainen Formula 1 -kuljettaja. Hän osallistui kolmeen Formula 1 -kilpailuun, ja hän pääsi kilpailuun ensimmäisen ja ainoan kerran Britannian GP:ssä 1962. Hän ei saanut ainuttakaan MM-pistettä urallaan.

## Lähteet
Toivo Pekurinen

**Toivo Anders Pekurinen** (14. kesäkuuta 1883 Hamina &ndash; 31. toukokuuta 1971 Hamina) oli suomalainen kirjailija. Hän käytti nimimerkkiä *T. P. Voikoski*.

## Teoksia
* *Me emme mene naimisiin : yksinäytöksinen pila*.   Karisto 1915  (nimimerkillä *T.P.Woikoski*)
* *Akkavalta : yksinäytöksinen pila*.  Karisto 1916   (nimimerkillä *T.P.Voikoski*)
* *Viidenkymmenen villitys : yksinäytöksinen pila*.  Karisto 1926   (nimimerkillä *T.P.Voikoski*)
* *Konstaapeli Koukku : kesäinen kertomus Savikummun kaupungin pienestä poliisista*.    Kirja, Helsinki 1929
* *Laatokan luodoilla : yksinäytöksinen näytelmä*.   WSOY 1936

## Lähteet
* Iisalmelaisia kirjailijoita: Toivo Pekurinen
Allodi

**Allodi** tai allodiumi (lat. *allodium*, vapaa tila < keskiajan saksa: *all* = koko, *od* = omaisuus) tarkoitti germaaneilla suvussa perintönä siirtyvää kiinteää ja irtainta omaisuutta. Myöhemmin se alkoi merkitä vain kiinteää omaisuutta. Allodin vastakohta oli läänitys, johon sen haltijalla oli vain nautintaoikeus.

**Allodiaalioikeus** oli perustana sille, miten Ruotsi-Suomen aateli omisti maatilansa. Tilat oli ikiajoiksi annettu aatelisten omistettaviksi ja käytettäviksi erioikeuksien ja rälssin perusteella. Kaarle XI:n reduktiossa tilat pitkällisten kiistojen jälkeen palautettiin valtiolle.

## Lähteet
* *Uusi tietosanakirja*, Tietosanakirja Oy 1960

### Viitteet
Arktinen keskus

**Arktinen keskus** on Lapin yliopiston kansainvälinen tutkimuslaitos ja tiedekeskus, joka tutkii arktisen alueen kehitystä. Se tuottaa tutkimustietoa arktisesta ympäristöstä, yhteiskunnasta ja ilmastonmuutoksesta. Tutkimus on monitieteistä ja ilmiökeskeistä, ja tavoitteena on viestittää tutkimustuloksia suurelle yleisölle. 

1989 perustettu Arktinen keskus sijaitsee Rovaniemellä Arktikum- talossa, jonka rakentamisessa on hyödynnetty lappilaisen luonnon antimia, kuten Lapin honkaa ja poronnahkaa. Arktikumin lasikattoinen 172 metriä pitkä käytävä osoittaa pohjoiseen ja tarjoaa puitteet erilaisten tilaisuuksien pitämiselle. Arktikumissa on Arktisen keskuksen tiedenäyttely ja kirjasto sekä Lapin maakuntamuseo.

Arktisen keskuksen monitieteinen tutkimus keskittyy ihmisen ja ympäristön vuorovaikutukseen. Kansainvälistä tutkimusta tehdään pohjoisen pallonpuoliskon arktisella, subarktisella ja boreaalisella vyöhykkeellä.

Tutkimustoiminnassa rakennetaan luonnontieteellisen ja yhteiskuntatieteellisen ympäristötutkimuksen uusia monitieteisiä ja tieteiden välisiä käytäntöjä.

Oikeustieteellistä vähemmistöjen ja pohjoisten alueiden tutkimusta tehdään omassa yksikössä, Pohjoisen ympäristö- ja vähemmistöoikeuden instituutissa. Arktinen keskus tarjoaa myös ympäristövaikutusten arviointipalvelua ja luontoselvitysten tekoa.

Tutkimukseen perustuva Muuttuva Arktis -tiedekeskusnäyttely valottaa arktisten alueiden nykypäivää ja tulevaisuutta kestävän matkailun näkökulmasta.

Keskusta johtaa Johanna Ikävalko. 

## Lähteet

## Aiheesta muualla
* Arktisen keskuksen kotisivut
* Lapin yliopiston kotisivut
* Arktikum-talon kotisivut, tietoa näyttelyistä ja aukioloajoista
DVBViewer

**DVBViewer** on maksullinen ohjelma, jolla voi katsella digitelevisiota tietokoneella. Ohjelma on käännetty useille eri kielille, myös suomeksi, ja sisältää runsaasti ominaisuuksia kuten: äänenlaadultaan miltei cd:n tasoisen radion http://www.dvbviewer.com/, tekstitv:n, elektronisen ohjelmaoppaan (EPG), ajansiirron sekä mahdollisuuden tallentaa televisio-ohjelmia tietokoneen kovalevylle (videokaappaus). Ohjelma ei sisällä kuitenkaan käyttöohjeita kuin englanniksi ja saksaksi.

Ohjelma on saatavilla vain ladattavana versiona DVBViewerin kotisivuilta. Tärkein asiakas on saksalainen yritys TechniSat Digital GmbH, joka valmistaa ja myy digitaaliselle TV-vastaanotolle sopivia laitteita. He lisäävätkin tuotteisiinsa karsitun version DVBVieweristä. Myös saksalaisyritys TerraTec Electronic GmbH tarjoaa omilla kotisivuillaan DVBViewer-ohjelmasta karsittua ilmaisversiota, joka soveltuu käytettäväksi kaikkien TerraTec-TV-korttien kanssa.

## Aiheesta muualla
* DVBViewerin virallinen sivusto
* DVDPlaza.fi: suomenkieliset asennusohjeet (päivitetty 5.2.2009) 
* DVBViewer TERRATEC Edition
Deputaatio

**Deputaatio** voi tarkoittaa seuraavia asioita:

* deputaatio, ryhmä henkilöitä, jotka on valittu puhumaan tai toimimaan valitsijoidensa nimissä ja puolesta
* deputaatio, valtiopäivävaliokunta Ruotsin valtiopäivillä vapaudenajalla 
** deputaatiot, salaisen valiokunnan eri osastot
* Suomen lähetyskunta (deputaatio)
* deputaatio, vuoteen 1806 asti toiminut saksalainen valiokunta, joka kokoontui valtiopäivien väliaikoina
** deputaatiot, (), Saksan kaupungeissa aiemmin toimineet pysyvät kunnalliset eri hallinnonalojen tehtäviä hoitaneet.
Ellen Johnson

**Ellen Johnson** on yhdysvaltalainen ateistinen aktivisti. Hän toimi American Atheists -järjestön puheenjohtajana vuosina 1995–2008.

Johnson on toisen sukupolven ateisti. Hän valmistui maisteriksi valtio-opissa New School for Social Researchista.

Johnson ei luota Jeesuksen historiallisuuteen; hän ei katso, että siitä olisi olemassa todisteita.

## Lähteet
Andreas Ivanschitz

**Andreas Ivanschitz** (s. 15. lokakuuta 1983 Eisenstadt) on itävaltalainen jalkapalloilija, pelipaikaltaan keskikenttäpelaaja.

Ivanschitz pelasi junioriaikanaan ASK Baumgartenin joukkueessa. Ammattilaisurallaan hän edusti pitkään SK Rapid Wieniä (1998–2005), jonka aikana hän ehti voittaa Itävallan liigamestaruuden vuonna 2005; samana vuonna hän oli myös Cup-finaalissa, jossa joukkue taipui Austria Wienille 3–1. Hänet valittiin myös Itävallan vuoden pelaajaksi vuonna 2003. 

Vuonna 2006 Ivanschitz edusti kotimaassaan FC Red Bull Salzburgia. Hän pelasi kolmetoista ottelua ja teki yhden maalin. Hän oli lainalla Panathinaikosissa vuosina 2006–2008, jossa hän pelasi 50 ottelua ja teki seitsemän maalia. Kaudeksi 2008–2009 hän siirtyi pysyvästi Panathinaikosiin ja pelasi 17 ottelua tehden kolme maalia. Vuosiksi 2009–2011 hänet lainattiin 1. FSV Mainz 05:een, jossa hän pelasi 47 ottelua ja teki yhdeksän maalia. Kaudeksi 2011–2012 hän siirtyi pysyvästi Mainziin.

Maajoukkueessa Ivanschitz debytoi vuonna 2002. Hänet valittiin Itävallan ja Sveitsin EM-kilpailuihin 2008.

## Lähteet
* Tilastot footballdatabase.com -tietokannassa
* 
*
Peter Twiss

**Lionel Peter Twiss** OBE (23. heinäkuuta 1921 – 31. elokuuta 2011) oli brittiläinen lentäjä. Hän sai Distinguished Service Crossin palveluksestaan toisessa maailmansodassa.

Twiss piti vuosina 1956–1957 hallussaan Fairey Delta 2 -yliäänikoelentokoneella saavuttamaansa ilmailun nopeuden maailmanennätystä. Hän kuoli 90-vuotiaana elokuussa 2011.

## Lähteet
Sonia Dronier

**Sonia Dronier** (taiteilijanimeltään **Viktor Lazlo**, s. 7. lokakuuta 1960 Lorient) on ranskalainen laulaja. Hän opiskeli Belgiassa, jossa hänet pääasiassa tunnetaan. Hänet tunnetaan parhaiten hitistä "Breathless" ja Eurovision laulukilpailusta vuonna 1987, jonka hän juonsi.

## Diskografia
### Albumit
* 1985 *She* / *Canoë Rose* 
* 1987 *Viktor Lazlo*
* 1989 *Hot and soul / Club Desert*
* 1990 *Sweet Soft & Lazy – The Exclusive Collection* 
* 1991 *My delicious poisons / Mes poisons délicieux*
* 1993 *Sweet, soft and lazy  – The Very Best Of* 
* 1996 *Back to Front / Verso*
* 2002 *Loin de Paname* 
* 2002 *Amour(s)*
* 2004 *Saga*
* 2007 *Begin The Biguine*

### Singlet
* 1984 *Backdoor Man* 
* 1985 *Canoë Rose* 
* 1985 *Last Call For An Angel* 
* 1985 *Slow Motion* (int)
* 1986 *Pleurer des rivières* 
* 1986 *Sweet Soft & Lazy*
* 1987 *Breathless* 
* 1987 *Take Me*
* 1988 *You Are My Man*
* 1988 *Amour Puissance Six*
* 1989 *City Never Sleeps* 
* 1989 *In The Midnight Sky* 
* 1990 *Das Erste Mal Tat's Noch Weh*
* 1990 *Jesse* 
* 1990 *Ansiedad* 
* 1991 *Baiser sacré* 
* 1991 *Teach Me To Dance* 
* 1991 *Love Insane* 
* 1991 *Balade De Lisa* 
* 1993 *The Dream Is In Our Hands* 
* 1993 *Vattene amore* 
* 1994 *Engel Wie Du* 
* 1996 *My Love* 
* 1996 *Turn It All Around* 
* 1998 *Besame Mucho* 
* 1999 *Le message est pour toi* 
* 2002 *The Sound Of Expectation* 
* 2004 *Love To Love You Baby* 
* 2005 *Total Disguise* (duet with Serhat) 
* 2007 *J'attends*

## Aiheesta muualla
*Sonia Dronierin kotisivu MySpace-sivustolla
Kuninkaan lautakunta

**Kuninkaan lautakunta** (ruots. *konungsnämnden*) oli Ruotsin kuninkaan Eerik XIV:n 1561 perustama ylin tuomioistuin. Se toimi paitsi laamanninoikeuksien ylioikeutena, myös ensimmäisenä oikeusasteena jutuissa, joita laamanninoikeudet eivät voineet ratkaista. Kuninkaan lautakunta kiersi myös maakunnissa pitäen istuntoja kaupungeissa ja markkinapaikoilla.

Eerikin neuvonantajan Yrjänä Pietarinpojan toimiessa syyttäjänä lautakunta tuli tunnetuksi Eerikin vastustajille langetetuista ankarista tuomioista. Lautakunta langetti runsaasti kuolemanrangaistuksia ja toimi kuninkaan mielivaltaisen hallintotavan välineenä.

Kuninkaan lautakunta lakkautettiin Eerikin kukistuttua. Sen vuosina 1562–1567 pitämä tuomiokirja on julkaistu *Historiska handlingar* -teossarjassa (osa 13:1) vuonna 1884.

## Katso myös
* Kuninkaantuomio

## Lähteet
* Iso tietosanakirja, Otava 1934
* Otavan iso tietosanakirja, Otava 1962
* Uusi tietosanakirja, Tietosanakirja Oy 1962
Aage Dons

**Aage Dons** (19. elokuuta 1903 - 20. lokakuuta 1993) oli tanskalainen romaanikirjailija, jonka teoksia on käännetty myös suomeksi. Hän opiskeli nuorena yliopistossa ja halusi tulla muusikoksi. Esikoisteoksensa *Walpurgisnacht* hän julkaisi vuonna 1931.

Dons kirjoitti yli 30 kirjaa. Teoksissaan hän kuvaa muun muassa yhteisön ulkopuolisten ihmisten elämää. Dons sai lukuisia palkintoja, kuten tanskalaisen Kriitikkopalkinnon vuonna 1973.

Dons on kääntänyt tanskaksi muun muassa Sally Salmisen ja Yrjö Kokon teoksia.

## Suomennetut teokset
* *Hyveen palkka: romaani* (*Dydens løn*); suom. Eija Palsbo, Helsinki: Otava 1958. Sarja:Otavan kirjakerho, 1958, 4.
* *Jäähyväislahja* (*Afskedsgaven*); suom. Eija Palsbo, Helsinki:  WSOY 1955. Sarja: Eurooppa-sarja, kolmas kymmenvalikoima, 7

## Tanskankielisiä teoksia
* *Koncerten* 1935
* *Soldaterbrønden* 1936 (romaanista tehtiin ruotsinkielinen elokuva 1948)
* *De uønskede* 1938
* *Frosten paa Ruderne* 1948
* *Afskedsgaven* 1952
 
## Lähteet
* Lyhyitä merkintöjä Donsin elämästä (tanskaksi)
* Kuninkaallisen kirjaston julkaisema kirjoitus Donsista (tanskaksi)

### Viitteet
Marika Mikkola

**Marika Mikkola**  (s. 1971) on suomalainen huippusuunnistaja, moninkertainen MM-mitalisti.

Tampereen MM-kilpailuissa 2001 Mikkola saavutti hopeaa normaalimatkalla vain kolme sekuntia Simone Luderille hävinneenä. Viestissä hän suunnisti kolmannen osuuden Suomen joukkueessa, joka voitti maailmanmestaruuden neljä minuuttia ennen Ruotsia. 

Västeråsin MM-kilpailuissa 2004 Mikkola saavutti Karolina Arewång Höjsgaardin ja Hanne Staffin jälkeen pronssia normaalimatkalla. Viestissä hän suunnisti avausosuuden Suomen hopeajoukkueessa, joka hävisi Ruotsille vain 2,4 sekuntia. Keskimatkalla Mikkola oli kahdeksas. 

Seuratasolla Mikkola on edustanut muun muassa Espoon Suuntaa ja Angelniemen Ankkuria. Hän voitti Venlojen viestin vuonna 1998 Angelniemen Ankkurin joukkueessa.

## Lähteet
*MM-kisojen tulokset Suunnistusliiton sivustolla
*EM-kisojen tulokset Suunnistusliiton sivustolla
*Suunnistuksen urheilijaprofiilit 2005
### Viitteet
Đồng Hớin lentoasema

**Đồng Hớin lentoasema**  on lentoasema Đồng Hớissa, Vietnamissa.

Lentoasemalla on kiitotie (2&nbsp;400 metriä, 45 metriä, betonipinta), jolle A321-koneet voivat laskeutua. Lentoasema voi palvella 300 matkustajaa tunnissa ja 500&nbsp;000 matkustajaa vuodessa. Se palvelee erityisesti turisteja läheisen Phong Nha-Kẻ Bàngin kansallispuiston vuoksi.

## Lentoyhtiöt ja -kohteet
* Vietnam Airlines (Hanoi, Hồ Chí Minhin kaupunki)
* Jetstar Pacific Airlines ( Hồ Chí Minhin kaupunki)
* VietJet Air (Hồ Chí Minhin kaupunki)

## Lähteet

## Aiheesta muualla
Adam Ledwoń

**Adam Ryszard Ledwoń** (15. tammikuuta 1974 – 11. kesäkuuta 2008) oli puolalainen jalkapalloilija ja kommentaattori. Hän edusti Puolaa maajoukkueessa 18 kertaa. 

Ledwoń pelasi ammattilaistasolla Puolan lisäksi Saksassa ja Itävallassa. Hän teki itsemurhan Klagenfurtissa 34-vuotiaana pelattuaan vuodesta 2007 SK Austria Kärntenissä.
Ioane Petritsi

**Ioane Petritsi** () oli georgialainen 1000- tai 1100-luvun uusplatonilainen filosofi. Hänet tunnetaan parhaiten Prokloksen käännöksistään, joihin hän laati laajan kommentaarin. Myöhemmissä lähteissä häneen viitataan myös nimellä Ioane Tšimtšimeli (). 

Petritsin elämästä ei ole säilynyt luotettavia tietoja, lukuun ottamatta epäsuoria viittauksia hänen omissa teoksissaan ja 1700-luvun georgialaisen tutkimuksen tuottamia muutamia yksityiskohtia. Hänen kerrotaan syntyneen aatelisperheeseen Samtskhen maakunnassa ja saaneen koulutuksensa Konstantinopolissa Mikael Pselloksen ja Johannes Italoksen ohjauksessa. Italoksen tuomion jälkeen hän vaikuttaa paenneen georgialaiseen Batškovon luostariin Bulgariassa. Tästä hän sai epiteettinsä Petritsi. Hän käänsi useita pääosin uusplatonilaisia filosofisia teoksia yrittäessään sovittaa antiikin ideoita yhteen kristinuskon keskeisen viestin kanssa. Hänen laaja-alaiset filosofiset näkemyksensä aiheuttivat konfliktin hänen ja Georgian patristisen ortodoksian välille, kunnes kuningas Davit IV vakiinnutti lopulta hänen asemansa Gelatin akatemiassa. Hän käänsi Aristotelesta, Proklosta, Nemesiosta, Hermeias Aleksandrialaista, osia Raamatusta, hagiografiaa ja joitakin muita teoksia. Hänen harvoista omaperäisistä teoksistaan merkittävimmäksi nousee laaja Prokloksen ja uusplatonismin kommentaari. Hän laati kuitenkin myös askeettista ja mystistä runoutta sekä hymnejä.

Petritsillä oli sekä filosofiallaan että kirjoitustyylillään pitkäaikainen vaikutus georgialaiseen filosofiseen ajatteluun ja kirjallisuuteen, joka nousi aiempaa huomattavammaksi 1700-luvulla uudistusmielisen oppineen katolikos Anton I:n aikana.

## Lähteet

## Aiheesta muualla
*
Alex Barros

**Alex Barros** (s. 18. lokakuuta 1970 São Paulo, Brasilia) on brasilialainen ratamoottoripyöräilijä. Pitkän MotoGP-uran jälkeen hän meni ajamaan Superbike World Championship-sarjaan kaudella 2006. Hän palasi MotoGP-sarjaan kaudeksi 2007, mutta lopetti kauden jälkeen.

## Ura
### Uran alku
Barros aloitti kilpailemisen 8-vuotiaana, kun hän voitti heti ensimmäisen kilpailunsa Brasilian minimotomestaruuskilpailussa. Vuonna 1981 hän kilpaili Brasilian 50cc-luokassa, ja 1985 hän voitti Brasilian 250cc-luokan mestaruuden. Vuonna 1986 hän debytoi kansainvälisessä 80cc-luokassa -- hän valehteli ikänsä, jotta hän voisi kilpailla Espanjan GP:ssä 15-vuotiaana. Hän sijoittui loppupisteissä 13. sijalle saatuaan 6 pistettä. Vuonna 1987 hän kilpaili jälleen 80cc-luokassa sijoittuen 17. sijalle saatuaan 8 pistettä.

### 250cc
Vuonna 1988, Barros debytoi kansainvälisessä 250cc-luokassa, eikä saanut ainuttakaan pistettä. Seuraavana vuonna hän sijoittui 18. sijalle saatuaan 30 pistettä.

### 500cc ja MotoGP
Vuonna 1990 Alex Barrosista tuli nuorin kuljettaja, joka kilpaili kuninkuusluokassa. Hän oli tuolloin 20-vuotias. Ensimmäisenä vuonnaan hän saavutti 12. sijan saatuaan 57 pistettä. Merkittäviä tuloksia olivat Yhdysvaltain ja Saksan GP:n 8. sijat sekä Belgian GP:n 5. sija. Kaksi vuotta myöhemmin Barros saavutti ensimmäisen palkintopallipaikkansa ajettuaan kolmanneksi Alankomaiden GP:ssä.

Vuonna 1993 hän teki todellisen läpimurron mentyään Suzuki-talliin. Hän saavutti Yhdysvaltain GP:n aika-ajoissa kolmannen lähtöpaikan. Sen jälkeen Espanjassa hän otti ensimmäisen osakilpailuvoittonsa ja sijoittui maailmanmestaruuspisteissä kuudenneksi tallikaveri Kevin Schwantzin voittaessa maailmanmestaruuden. Seuraavana vuonna Barros sai pisteitä yhtä lukuun ottamatta kaikista kilpailuista. 1996 Barros sijoittui maailmanmestaruuspisteissä neljänneksi, ja toisti saavutuksen vuosina 2000-2002. Ensimmäisenä MotoGP-kautenaan (kun kuutiosenttirajoitusta nostettiin 990 kuutioon) hän sai 206 pistettä ja jäi vain 11 pistettä kakkostilasta. 2003 oli vaikea kausi Barrosille loukkaantumisten takia, mutta vuonna 2004 hän sijoittui jälleen neljänneksi kaudella, jota dominoivat Valentino Rossi, Sete Gibernau ja Max Biaggi. Vuonna 2005 Barros saavutti ensimmäisen MotoGP-luokkansa voiton Portugalin GP:ssä, mutta sijoittui vasta 8. sijalle MM-pisteissä, eikä kisannut seuraavalla kaudella MotoGP-luokassa. Vuonna 2007 hän palasi MotoGP-luokkaan Ducati-tallin väreihin.

### Kausi Superbikessä
Kaudeksi 2006 Barros meni Superbike-sarjaan Klaffi Honda-talliin. Hän nappasi Phillip Islandin lähdöistä kaksi palkintopallipaikkaa, sekä toisen ja neljännen sijan Monzasta. Hän sijoittui sarjassa kuudennelle tilalle.

## Aiheesta muualla
*Barrosin profiili Motorcycle Racing Onlinen sivuilla ('''englanniksi''')
*Barrosin elämäkerta High Revsin sivuilla ('''englanniksi''')
Hugo Heyrman

**Hugo Heyrman** (tunnetaan myös nimellä **Dr. Hugo Heyrman**), (s. 20. joulukuuta, 1942) on belgialainen taidemaalari ja multimediataiteilija. Heyrman kuvailee itseään uusmedian teoreetikoksi.

Hugo Heyrman syntyi Antwerpenissä, jossa hän elää ja työskentelee.

## Huomattavia projekteja
**Continental Video & Film Tour* hänen 'Mobile Museum of Modern Median' kanssa Belgian, Saksan ja Ranskan lävitse Alankomaihin.  (1970-73)
*'Street-life' (maalauksia), Palais des Beaux-arts, Bryssel (1974).
*Monumentaalimaalauksien sarja nimillä 'Water', 'Light', 'Time', 'A Vision is Finer than a View' ja 'New Models of Reality', jota Heyrman kuvasi maalaukseksi eksistentiaalisesta jännityksestä ideoiden ja kuvien välillä; useiden aistien viettelemisestä samanaikaisesti,
* Fuzzy Dreamz -sarja, vuodesta 1996 valmisteilla ollut työ, jota Heyrman kuvailee maalauskokemusten transformaatioksi digitaaliseksi mediaksi ja digitaalisesta mediasta maalauskokemuksiksi.
*Lukuisia internettaideprojekteja, muun muassa online-näyttelyt Digital Studies: Being In Cyberspace 'ALT-X-site' (1997) New York ja 'Revelation' ISEA 2000, Pariisi.
* Hänen teoksiaan on esitelty merkittävimmissä kansainvälisissä näyttelyissä muun muassa Antwerpenissä, Brysselissä, Baselissa, Amsterdamissa, Pariisissa, Barcelonassa, Chicagossa ja Venetsian biennaalissa.

## Lähteet

## Aiheesta muualla
*  Museums of the Mind Dr. Hugo Heyrmanin internetsivu
Gustave Kahn

**Gustave Kahn** (21. joulukuuta 1859 – 5. syyskuuta 1936) oli ranskalainen runoilija ja taidekriitikko. 

Kahn väitti keksineensä termin *vers libre* (vapaa säe); hän oli joka tapauksessa sen ensimmäisiä eurooppalaisia puolestapuhujia. Hänen merkittävimpiä töitään ovat mm. *Les Palais nomades*, 1887, *Domaine de fée*, 1895, ja *Le Livre d'images*, 1897. Kahn vaikutti myös liikkeen historiaan kirjallaan *Symbolistes et décadents* 1902.

Kahn oli myös julkisuudessa esiintyvä intellektuelli, joka kirjoitti romaaneja, näytelmiä ja taidearvosteluja. Hänellä oli merkittävä rooli monessa aikakausjulkaisussa, kuten *La Vogue*, *La Revue Indépendante*, *La Revue Blanche* ja *[[Le Mercure de France]]*. Hän oli myös taidekriitikko ja -keräilijä, joka seurasi maalauksen ja kuvanveiston kehitystä kuolemaansa saakka.

Charles Loeffler sävelsi yksinlauluja useiden Kahnin runojen pohjalta. 

## Merkittäviä töitä

* *Palais nomades* (1887)
* *Les Chansons d'amant* (1891)
* *Domaine de fée* (1895)
* *Le Roi fou* (1896)
* *La Pluie et le beau temps *(1896)
* *Limbes de lumières* (1897)
* *Le Livre d'images* (1897)
* *Premiers poèmes* (1897)
* *Le Conte de l'or et du silence* (1898)
* *Les Petites Ames pressées* (1898)
* *Le Cirque solaire* (1898)
* *Les Fleurs de la passion* (1900)
* *L'Adultère sentimental* (1902)
* *Symbolistes et décadents* (1902)
* *Odes de la "Raison"* (1902 réédité aux Editions du Fourneau 1995)
* *Contes hollandais* (1903)
* *La Femme dans la caricature française* (1907)
* *Contes hollandais* (deuxième série) (1908)
* *La Pépinière du Luxembourg* (1923)
* *L'Aube enamourée* (1925)
* *Mourle* (1925)
* *Silhouettes littéraires* (1925)
* *La Childebert* (1926)
* *Contes juifs* (1926 réédité chez "Les Introuvables" 1977)
* *Images bibliques* (1929)
* *Terre d'Israël* (1933)

### Sitaatti
*
:::*'Les Paons*'

:Se penchant vers les dahlias,
:Des paons cabraient des rosaces lunaires,
:L'assouplissement des branches vénère
:Son pâle visage aux mourants dahlias.


: Elle écoute au loin les brèves musiques
: Nuit claire aux ramures d'accords,
: Et la lassitude a bercé son corps
: Au rythme odorant des pures musiques.


: Les paons ont dressé la rampe ocellée
: Pour la descente de ses yeux vers le tapis
: De choses et de sens
: Qui va vers l'horizon, parure vermiculée
: De son corps alangui.
: En l'âme se tapit
: le flou désir molli de récits et d'encens.*

## Lähteet
Hurjapäät: Tokio Drift

**Hurjapäät: Tokio Drift** () on ''Hurjapäät''-elokuvasarjan kolmas elokuva, joka julkaistiin vuonna 2006. Elokuva on sarjan kolmas, mutta sen tapahtumat sijoittuvat elokuvien ''Fast & Furious 6'' ja ''Fast & Furious 7'' väliin.

## Rooleissa

## Arvioita
*[[Turun Sanomat|Turun Sanomien]]* Päivi Valotien mielestä elokuvasarjan kolmas osa *Hurjapäät: Tokio Drift* on vähintäänkin yhtä tympeä tapaus kuin edeltäjänsä: päätöntä kaahailua, häpeämätöntä tuotesijoittelua sekä asenteiltaan ala-arvoista ja mainosvideolta näyttävää eksploitaatioviihdettä. ”Miehen kunnia mitataan sillä, miten hyvin hän onnistuu nolaamaan kilpakumppaninsa. Naiset ovat pikkupukeisia palkintoja, pelkkää kauppatavaraa siinä missä autotkin tässä sovinistisessa, rasistisessa ja typerää piittaamattomuutta ihailevassa elokuvassa.”

## Lähteet
Rocko’s Modern Life

**Rocko's Modern Life** on yhdysvaltalainen Daytime Emmyllä palkittu animaatiosarja, jonka loi Joe Murray. Sarjasta tuotettiin yhteensä 52 jaksoa, jotka keskittyivät vallabi kenguruun Rockoon ja hänen elämäänsä O-Townissa. Jaksot esitettiin vuosien 1993–1996 aikana. Ohjelman tuotantoyhtiöinä toimivat pääasiassa Joe Murray Productions ja Nickelodeon Studios, sekä satunnaisesti Games Productions.

Suomessa sarjaa esitettiin maksullisella Nickelodeon-kanavalla.

## Äänirooleissa

## Videopelit
Viacom New Media julkaisi yhden sarjaan perustuvan pelin Rocko's Modern Life: Spunky's Dangerous Day Super Nintendolle 31. joulukuuta 1994. Lisäksi Rocko esiintyy Nicktoonsin pelisarjan pelissä , mikä julkaistiin Yhdysvalloissa 23. lokakuuta 2007.

## Aiheesta muualla
* TV.com 
* Voice Chasers
Sillikalat

**Sillikalat** (Clupeiformes) on viuhkaeväisten kalojen lahko, jossa on yli neljäsataa lajia, jotka jaetaan 84 sukuun ja 11 heimoon.

Joukossa on sekä meri-, murto- että makeanveden lajeja, eniten merilajeja. Useimmat syövät planktonia.

Sillikaloihin kuuluu merkittäviä ruokakaloja, kuten silli, silakka, sardelli ja kilohaili.

## Alalahkot ja heimot

* Alalahko Clupeoidei
** Jokisillit – Alosidae
** Susisillit – Chirocentridae
** Sillit – Clupeidae
** Kupusillit – Dorosomatidae
** Pyörösillit – Dussumieriidae
** Jokihailit – Ehiravidae
** Sardellit – Engraulidae
** Tapparasillit – Pristigasteridae
** Pyöröhailit – Spratelloididae
** Lasisillit – Sundasalangidae

* Alalahko Denticipitoidei
** Hammassillit – Denticipitidae

## Lähteet